העלמות מן הדוכן
העלמות המצולמות בשבועונים שבדוכן,; כבושם צבע דפוס ריחן ועל עורן הקרב נטוש; בין הקמטים של גיל הבלות לפרפין ולריטוש; העלמות שחיוכן שווה לנפש לקוחן; יהיה בריא ויפה צורה או זב צולע ומזוקן; אשמאי זקן, או של בחור, רק שדינו יהיה זכור; על המדף בערימות או כמו עלה נידף בסתיו; תלויות בחוץ על האטב מבחר ענק היצע גדול; לכל אחד וסטיותיו, חלומותיו וסיוטיו; יש לבושות ויש פרומות וכמו תינוק יש ערומות; כבדות בשר וגם גרומות, מכל שווית מכל מבט; בתוך חבית, במי אמבט, על נדנדה ועל מרבד; יש בזוגות ויש לבד; העלמות המגולגלות בתוך עיתון לא לגלות; את הימצאן בבית שחיו של התלמיד, אשר לחיו; כבר נדלקה כמו אבוקה בבית ספרו של אשמדאי; העלמות הנעוצות על קיר חדרו של אבדאי; העלמות אשר קורצות מעל פומיו של הפתאי; ומבקשות את הנואף אשר ידע יותר מדיי; העלמות בתוך תיקו של בעלה המכובד; ועל לבה הן לא עלה, שבעלה, אשר עלה ; על יצועיה הרכים, חולם לא רק על עסקים; העלמות על הסכין, שבמעוז המטויל; למראשותיו של החייל; אשר עוד לא כבש אישה, רק דרך חול ממוקשה; ורק מיטת שדה קשה; העלמות המגולגלות המבקשות להן עמית; לאהבה חד פעמית, בטרם שתיפח רוחן; שגליון יותר חדיש יתפוס מקום על הדוכן; ואז החנווני עוטף זיתים שחורים, גבינות רכות; ברגליהן הארוכות; ושמן מטבחים נוטף, שוטף אותן עד לעירום; מצבע וציפוי של כרום; 